  Виталий Пронин Шӧдӥськоды-а тулыслэсь матэктэмзэ? Литературая но творчествоя “Ингож” студия аслэсьтыз ужзэ азинтэ! Витиськом вань мылкыд карисьёсты 2-тӥ мартэ  “Удмурт дунне” газетлэн редакцияз. Тазэ пумиськонэз нуозы литература удысысь профессионалъёс – прозаик Олег Четкарёв но кылбурчи Татьяна Чернова. Соос мадёзы чеберлыко литература бордын ужан амалъёссы сярысь, вуттозы тӥледыз совето вакытъёсысь творчество тулкымъёсы, азьвылзэ но туалазэ ӵошатыны юрттозы.Пумиськонлэн бадӟым люкетэз сӥземын луоз выль ужъёсты эскеронлы. Соин ик дыртэ  произведениостэс электрон почта пыр келяны яке асьтэос вуылыса вае. “Ингож” студие пыриськисьёс соосты азьвыл ик лыдӟыны, чакланы мед быгатозы.  Выль ужъёсты ӧвӧл? Соку, оло, туннэ ик пероды (компьютерды) борды!Зэмос писательёслэсь мылкыдзэс тодэмды, дэмланъёссэс кылзэмды, азьлань вамышъямды потэ ке, вазиське! Пумиськонэз 16.00 часын ик кутскыны чакламын. Юанъёсын жингыртыны луоз 8(3412) 73-33-42 телефонъя. “Удмурт дунне” газетлэн электрон почтаез: udmdunne@yandex.ru Теги: ИНГОЖстудия удмуртдунне удмуртлитература  